b'\n_START_ARTICLE_\nKerman kanava\n_START_PARAGRAPH_\nKerman kanava on yksisulkuinen, 250 metri\xc3\xa4 pitk\xc3\xa4 kanava Hein\xc3\xa4veden kunnassa Etel\xc3\xa4-Savossa Kermankosken vieress\xc3\xa4. Kanava yhdist\xc3\xa4\xc3\xa4 Kermaj\xc3\xa4rven Haukiveteen yhdess\xc3\xa4 Pilpan ja Vihovuonteen kanavien kanssa. Kanavalinja kulkee Kermaj\xc3\xa4rven ja Koskilahden v\xc3\xa4liss\xc3\xa4 olevan kannaksen l\xc3\xa4pi. Kanava on rakennettu vuosina 1903\xe2\x80\x931905. Ty\xc3\xb6t alkoivat vuonna 1903, ja vuoden 1905 aikana valmistuivat kaivuty\xc3\xb6t ja kivisulku. Kanavan yli kulkeva rullasilta valmistui samanaikaisesti. Kanavalla ei ole omaa miehityst\xc3\xa4, se on automatisoitu. Pudotuskorkeutta kanavalla on 2,3\xe2\x80\x932,4 metri\xc3\xa4. Kanavan sulkuportit ovat tyypilt\xc3\xa4\xc3\xa4n puurakenteisia salpausportteja tyhjennys- ja t\xc3\xa4ytt\xc3\xb6luukuilla. Kanavan ylitt\xc3\xa4v\xc3\xa4n k\xc3\xa4\xc3\xa4nt\xc3\xb6sillan alikulkukorkeus on 4,4 metri\xc3\xa4.  Silta ja sulkuportit ovat toiminnaltaan s\xc3\xa4hk\xc3\xb6mekaanisia._NEWLINE_Kerman kanava on osa historiallista kansallismaisemaksi valittua Hein\xc3\xa4veden reitti\xc3\xa4. Nyky\xc3\xa4\xc3\xa4n kanava on ahkerassa k\xc3\xa4yt\xc3\xb6ss\xc3\xa4._NEWLINE_Kerman kanavalla sulkumestarina toiminut Kalle Pakarinen (Kerman Kalle) oli 1960- ja 1970-luvulla s\xc3\xa4\xc3\xa4ennustaja. H\xc3\xa4n ker\xc3\xa4si my\xc3\xb6s vanhaa kanavilla k\xc3\xa4ytetty\xc3\xa4 ty\xc3\xb6v\xc3\xa4lineist\xc3\xb6\xc3\xa4.'